ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ہندوستان اور فجی نے زراعت اور متعلقہ شعبوں میں تعاون کے لئے مفاہمت نامے پر دستخط کئے
مفاہمت نامہ دونوں ملکوں کے درمیان کثیر جہتی تعاون کو مزید مستحکم کرنے کی جانب ایک سنگ میل ثابت ہوگا:جناب تومر
نئی دہلی 22 جون2021: زراعت اور کسانوں کی بہبود کے مرکزی وزیر جناب نریندرسنگھ تومر اور فجی کے زراعت، آبی گزرگاہوں اور ماحولیات کے وزیر ڈاکٹر مہندر ریڈی نے ہندوستان اور فجی کے درمیان زراعت اور متعلقہ شعبوں میں تعاون کے ایک مفاہمت نامے پر دستخط کئے ۔ آج ایک ورچوئل میٹنگ میں یہ دستخط کئے گئے۔
اس موقع پر جناب تومر نے کہا کہ ہندوستان ’’وسودھیو کٹم بکم‘‘ کے جذبے پر یقین رکھتا ہے اور وزیر اعظم نریندر مودی کی قیادت میں ہندوستان نے کورونا عالمی وباء کے دوران بھی اسی جذبے کے ساتھ تمام ملکوں کی مدد کی ہے۔ جناب تومر نے کہا کہ وزیر اعظم جناب نریندر مودی نے شروع ہی سے زراعت اور گاؤوں کی ترقی پر توجہ مرکوز کی ہے۔ ملک میں بہت سے ٹھوس اقدامات کئے گئے ہیں مثلاً ایک لاکھ کروڑ کے زرعی بنیادی ڈھانچہ فنڈ کا قیام، اور دس ہزار ایف پی اوز کی تشکیل۔ کورونا عالمی وباء کے دوران کسانوں کو دو لاکھ کروڑ روپے کے قرض دیئے گئے اور اس کے نتیجے میں پہلے سے کہیں زیادہ پیداوار اور آمدنی حاصل ہوئی۔
جناب تومر نے کہا کہ ہندوستان اور فجی کے درمیان گرمجوشی اور دوستانہ تعلقات باہمی احترام، تعاون اور مضبوط ثقافتی اور عوام کے درمیان تعلقات پر مبنی ہیں۔ وزیر اعظم مودی کے فجی کے تاریخی دورے اور ہندوستان بحرالکاہل جزائر کے تعاون کے پہلے فورم نے فجی کے ساتھ ہندوستان کے تعلقات کو مزید مستحکم کیا ہے۔ آج مفاہمت نامے پر دستخط ہونے سے یہ دونوں ملکوں کے درمیان کثیر جہتی تعاون کے لئے ایک سنگ میل ثابت ہوگا۔
جناب تومر نے کہا کہ خوراک اور زراعت آب وہوا میں تبدیلی سے قریبی تعلق رکھتے ہیں۔ دونوں ملک اس سلسلے میں عالمی چیلنجوں سے نمٹنے میں تعاون کررہے ہیں۔ کورونا عالمی وباء کے باوجود ہم فجی کی درخواست پر پھلوں اور سبزیوں کی چودہ اقسام کے سات ٹن بیج تقسیم کرنے میں کامیاب ہوئے۔ یہ حکومت ہند کی جانب سے گرانٹ تھی جو سمندری طوفان یاسا سے متاثر برادریوں کے روزی روٹی کو بحال کرنے کے لئے تھا۔
فجی کے وزیر ڈاکٹر ریڈی نے اقرار نامے پر خوشی کا اظہار کرتے ہوئے کہا کہ دونوں ملک اپنے تعلقات کو اسی جذبے کے ساتھ متنوع رکھیں گے۔
مفاہمت نامے کے تحت ان شعبوں میں تعاون فراہم کیا جائے گا۔ ڈیری صنعت کا فروغ، چاول کی صنعت کا فروغ، جڑوالی فصل کا تنوع، آبی وسائل کا بندوبست، ناریل کی صنعت کا فروغ، خوراک کو ڈبہ بند کرنے کی صنعت کا فروغ، زروعی مشین کاری، باغبانی کی صنعت کا فروغ، زرعی تحقیق ، مویشی پروری، فصلوں کی کٹائی کے بعد کی سرگرمیاں وغیرہ۔
زراعت اور کسانوں کی بہبود کی وزارت ، حکومت ہند اور وزارتِ زراعت، فجی جمہوریہ اپنی اپنی طرف سے نفاذ والی ایجنسیاں ہوں گی۔
مفاہمت نامے کے تحت مشترکہ ورکنگ گروپ قائم کیا جائے گا جو طریقۂ کار اور منصوبہ تیار کرے گا اور اسکے مقاصد کے حصول کے لئے تعاون کے پروگراموں کی سفارش کرے گا۔ ورکنگ گروپ ہر دوسال میں ایک مرتبہ باری باری ہندوستان اور فجی میں میٹنگ کرے گا۔
مفاہمت نامہ دستخط کئے جانے کے پانچ برس بعد تک زیر عمل رہے گا اور اس کی میعاد میں کوئی بھی تبدیلی دونوں فریقوں کی جانب سے تحریری طور پر منظور کی جائے گی۔
وزیراعظم کا دفتر
وزیر اعظم جناب نریندر مودی نےجاپان کے وزیر اعظم عزت مآب سوگا یوشی ہدے سے ملاقات کی
وزیر اعظم جناب نریندر مودی نے23 ستمبر 2021 کو واشنگٹن ڈی سی میں کواڈ لیڈرس سمٹ کے موقع پر جاپان کے وزیرا عظم عزت مآب سوگا یوشی ہدے سے ملاقات کی۔
دونوں وزرائے اعظم نے اپنی پہلی ذاتی ملاقات پر خوشی کا اظہار کیا ۔انہوں نے ستمبر 2020 میں جناب سوگاکے جاپان کے وزیراعظم کا عہدہ سنبھالنے کے بعد ٹیلیفون پر تین بار کی جانے والی اپنی بات چیت کو گرم جوشی کے ساتھ یاد کیا ۔وزیر اعظم مودی نے وزیر اعظم کے طور پر اور اس سے قبل کابینہ کے چیف سکریٹری کے طور پر گذشتہ چند برسوں میں بھارت جاپان خصوصی اسٹریٹجک اور عالمی شراکت داری میں کی جانے والی زبردست پیش رفت کے سلسلے میں کوششوں کیلئے وزیر اعظم سوگا کا شکریہ ادا کیا ۔انہوں نے عالمی وبا کے درمیان ٹوکیو اولمپک اور پیرالمپک کھیلوں کی کامیابی کی ساتھ میزبانی کرنے کیلئے وزیر اعظم سوگا کو مبارکباد پیش کی۔
دونوں وزرائے اعظم نے دونوں ملکوں کے درمیان کثیر جہتی تعلقات کا جائزہ لیا اور افغانستان سمیت حالیہ عالمی اور علاقائی واقعات پر تبادلۂ خیال کیا۔انہوں نے ایک آزاد کھلے اور شمولیت والے بھارت کیلئے اپنی عہد بندی کی توثیق کی ۔انہوں نےدفاعی ساز و سامان اور ٹکنالوجی کے شعبہ سمیت دو طرفہ حفاظتی اور دفاعی تعاون میں اضافہ کرنے پر اتفاق کیا۔
دونوں وزرائے اعظم نے دونوں ممالک کے درمیان بڑھتے ہوئے اقتصادی تعلقات کا خیر مقدم کیا۔ انہوں نے لچکدار،متنوع اور قابل اعتماد سپلائی چینز کے ایک تعاون والے میکنزم کے طور پر اس سال بھارت -جاپان اور آسٹریلیا کے درمیان سپلائی چین کی لچک کی پہل ایس سی آر آئی شروع کئے جانے کا خیر مقدم کیا۔ وزیر اعظم مودی نے مینو فیکچرنگ ، ایم ایس ایم ای اور ہنر مندی کی ترقی میں دو طرفہ شراکت داری کو فروغ دئے جانے کی ضرورت پر زور دیا۔وزیر اعظم سوگا نے وزیر اعظم مودی کو بتایا کہ اس سال اس سے قبل جس خصوصی ہنر مند ورکرز  معاہدہ پر دستخط کئے گئے تھےاس پر عمل کرنے کیلئے جاپان کی جانب سے 2022 کے اوائل سے بھارت میں ہنر مندی اور زبان کے ٹیسٹ کرائے جائیں گے۔
دونوں وزرائے اعظم نے کووڈ -19 عالمی وبا اور اس کا مقابلہ کرنے کی کوششوں پر بات چیت کی۔انہوں نے خصوصی طور پر اسٹارٹ اپس میں ڈیجیٹل ٹیکنالوجیز کی بڑھتی ہوئی اہمیت پر زور دیا اور اس سلسلے میں بھارت -جاپان ڈیجیٹل پارٹنر شپ کی پیش رفت کا مثبت جائزہ لیا ۔انہوں نے مختلف ابھرتی ہوئی ٹیکنالوجیز میں مزید تعاون پر تبادلۂ خیال کیا۔آب و ہوا کی تبدیلی اور گرین اینرجی میں منتقلی کے معاملات اور بھارت کے نیشنل ہائیڈروجن اینرجی مشن کے ساتھ جاپان کے تعاون کے امکان پر بھی بات چیت کی گئی۔
دونوں وزرائے اعظم نے ممبئی - احمد آباد ہائی اسپیڈ ریلپروجیکٹ کو اچھی طرح اور وقت پر نافذ کرنے کی کوششوں کیلئے اپنی عہد بندی کی توثیق کی۔
دونوں لیڈروں نے بھارت- جاپان ایکٹ ایسٹ فورم کے تحت بھارت کے شمال مشرقی خطے میں دو طرفہ ترقیاتی پروجیکٹوں میں ہونے والی پیش رفت کا خیر مقدم کیا اور ایسے تعاون میں مزید اضافہ کے امکانات کا جائزہ لیا۔
وزیر اعظم سوگا نے اس بات پر اعتماد کا اظہار کیا کہ بھارت- جاپان شراکت داری نے گذشتہ چند برسوں میں جو رفتار حاصل کی ہے اس کو جاپان کی نئی انتظامیہ کے تحت بھی جاری رکھا جائے گا۔وزیر اعظم مودی نے کہا کہ مستقبل قریب میں بھارت- جاپان سالانہ سربراہ کانفرنس کیلئے وہ بھارت میں جاپان کے آئندہ وزیر اعظم کا خیر مقدم کرنے کے منتظر رہیں گے۔
خلا ء کا محکمہ
مرکزی وزیر ڈاکٹر جتیندر سنگھ نے کہا گزشتہ پانچ برسوں کے دوران 27 سیٹ لائٹ مشنز اور 25 لانچ وھیکل مشنز کامیابی کے ساتھ مکمل کئے گئے
انہوں نے کہا گزشتہ پانچ برسوں میں گھریلو اور غیرملکی گاہکوں کے 286کمرشیئل سیٹ لائٹ اور بھارتی یونیورسٹیوں کے آٹھ اسٹوڈنٹ سیٹ لائٹس بھی لانچ کئے گئے
مرکزی وزیر مملکت  برائے سائنس وٹیکنالوجی، زمینی سائنس ، وزیراعظم کے دفتر میں وزیر مملکت، عملے ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا کہ گزشتہ پانچ برسوں  کے دوران مجموعی طور پر 27 سیٹ لائٹ مشنز اور 25 لانچ وھیکل مشنز کامیابی کے ساتھ مکمل کئے گئے۔
آج لوک سبھا میں ایک سوال کے جواب میں وزیرموصوف نے بتایا کہ اس کے علاوہ گھریلو اور غیرملکی گاہکوں کے 286کمرشیئل سیٹ لائٹ اور بھارتییونیورسٹیوں کے آٹھ اسٹوڈنٹ سیٹ لائٹس بھی مذکورہ مدت کے دوران لانچ کئے گئے۔
ڈاکٹر جتیندر سنگھ نے کہا کہ کچھ اہم خلائی مشنوں میں بھارت کی ہیوی لفٹ لانچ وھیکل جی ایس ایل وی ایم کے -III کی پہلی آپریشنل پرواز جس نے بھارت کے دوسرے چاند مشن ، چندریان -2 کو مدار میں پہنچایا، ایڈوانسڈکارٹوگرافی سیٹلائٹ، کارٹوسیٹ – 3 ؛ این اے وی آئی سی کونسٹیلیشن کی تکمیل؛ جنوبی ایشیا سیٹلائٹ لانچ، سب سے بھاری اور انتہائی جدید ہائی تھرو پٹ کمیونیکیشن سیٹلائٹ لانچ، جی سیٹ-11 اور سنگل پی ایس ایل وی پرواز میں ریکارڈ 104 سیٹلائٹس کی لانچنگ شامل ہیں۔ وزیرموصوف نے مزیدکہا کہ ان کے علاوہ ، تین ٹکنالوجی اسکرم جیٹ انجن،دوبارہ استعمالہونے والی لانچ وہیکل اور کریو ایسکیپ سسٹم کے تجربہ کا مظاہرہ بھی اس مدت کے دوران کامیابی کے ساتھ کیا گیا ۔
ڈاکٹر جتیندر سنگھ نے کہا کہ خلائی محکمہ نے خلائیٹرانسپورٹیشن نظام، سیٹلائٹ کمیونیکیشن اینڈ نیویگیشن، ارتھ آبزرویشن،اسپیس سائنسزاینڈ پلینیٹری ایکسپلوریشن ، صلاحیتسازی اور اسپیس پر مبنی ایپلی کیشنز کے شعبوں میں قلیل مدتی اور طویل مدتی منصوبے تیار کیے ہیں۔
صدر جمہوریہ کا سکریٹریٹ
صدر جمہوریہ کی ڈاکٹر وائی ایس پرمار یونیورسٹی آف ہارٹی کلچر اینڈ فاریسٹری کے نویں جلسہ تقسیم اسناد میں شرکت
نئی دہلی، 21مئی 2018؍صدر جمہوریہ ہند جناب رام ناتھ کووند نے ہماچل پردیش کے سولن میں آج یعنی 21 مئی 2018 کو ڈاکٹر وائی ایس پرمار یونیورسٹی آف ہارٹی کلچر اینڈ فاریسٹری کے نویں جلسہ تقسیم اسناد میں شرکت کی اور خطاب کیا۔
اس موقع پر اظہار خیال کرتے ہوئے صدر جمہوریہ نے کہا کہ ڈاکٹر وائی ایس پرمار یونیورسٹی کو ایشیا میں پہلی ہارٹی کلچرل یعنی باغبانی سے متعلق یونیورسٹی ہونے کا اعزاز حاصل ہے۔ انہوں نے کہا کہ ہماچل پردیش جیسے پہاڑی خطے کے کسانوں کے لیے باغبانی اور فاریسٹری کے شعبوں میں ریسرچ کی خصوصی اہمیت ہے۔ گزشتہ تین دہائیوں سے ڈاکٹر وائی ایس پرمار یونیورسٹی نے ریاست میں باغبانی اور جنگل بانی کے فروغ میں اہم تعاون دیا ہے۔
صدر جمہوریہ نے زرعی شعبے کو اپنی تعلیم کے طورپر منتخب کرنے کے لیے یونیورسٹی کے طلباء کو مبارکباد دی۔انہوں نے کہا کہ یہ شعبہ کسانوں کی خوشحالی، دیہی کمیونٹی اور پورے ملک کی خوشحالی سے جڑا ہوا ہے۔انہوں نے کہا کہ وہ اس یونیورسٹی کے طلباء اور اساتذہ کو ہماچل پردیش کے ساتھ ساتھ ملک کے دوسرے حصوں کے کسانوں کا تکنیکی معلومات سے لیس دوست تصور کرتے ہیں۔
گریجویشن کی تعلیم مکمل کرنے والے طلباء سے خطاب کرتے ہوئے صدر جمہوریہ نے کہا کہ ان کی تعلیم کا مقصد صرف نوکری حاصل کرنا نہیں ہونا چاہئے۔ وہ اپنی ہنرمندی اور تعلیم کو بروئے کار لاکر اپنا خود کا کاروبار شروع کرسکتے ہیں۔انہوں نے کہا پھلوں اور سبزیوں کی ڈبہ بندی کے شعبے میں بے پناہ امکانات موجود ہیں۔اپنے علم اور اپنی صنعت کے ذریعے اس یونیورسٹی کے طلباء ملک اور بیرون ملک ، کے صارفین کو بہتر خوردنی مصنوعات فراہم کرانے اور کسانوں کو ان کی پیداوار کی بہتر قیمت دلانے میں مدد کرسکتے ہیں۔انہوں نے طلباء سے اپیل کی کہ وہ زرعی شعبے میں اپنا کاروبار شروع کرنے کے لیے مرکزی اور ریاستی حکومتوں کی مختلف اسکیموں اور اقدامات سے فائدہ اٹھائیں۔
وزیراعظم کا دفتر
وزیر اعظم کی علمی اور عوامی دانشور پروفیسر نکولس طالیب سے ملاقات
وزیر اعظم جناب نریندر مودی نے آج امریکہ کے شہر نیو یارک میں امریکہ کے ریاضی علوم پر مبنی سرکردہ ماہر شماریات ، ماہر تعلیم ، عوامی دانشور اور مصنف پروفیسر نکولس طالیب سے ملاقات کی ۔
وزیر اعظم نے پروفیسر طالیب کی عوامی دانشور کے طور پر کامیابی اور جوکھم اور نازکی سے متعلق پیچیدہ خیالات کو عام بات چیت میں لانے کے لئے انہیں مبارکباد دی۔
پروفیسر طالیب کے ساتھ اپنی بات چیت میں ،وزیر اعظم نے بھارت کے نوجوان صنعت کاروں کی جوکھم لینے کی صلاحیتوں اور بھارت میں بڑھتے اسٹارٹ اپ ایکو نظام کو بھی اجاگر کیا۔
مکانات اور شہری غریبی کے خاتمے کی وزارت
سابق وزیروں کو ان کے استحقاق کے مطابق مکانات الاٹ کیے گئے
نئی دہلی، 13 اگست ،2021 / سابق وزیر تعلیم جناب رمیش پوکھریال کے قبضے والے بنگلہ نمبر 27 صفدر جنگ روڈ کے الاٹمنٹ کے بارے میں کچھ اخبارات میں خبریں شائع ہوئی ہیں ۔ ڈائریکٹوریٹ کی طرف سے اپنایا جانے والا یہ معمول کا طریقہ ہے کہ سابق وزیروں کو ان کے استحقاق کے مطابق متبادل مکانات کی پیش کش کی جائے تاکہ نئے وزیروں کو یہ مکانات الاٹ کیے جا سکیں۔ اس طریقے پر عمل کرتے ہوئے جناب رمیش پوکھریال کو سابق وزیروں پر عائد ہونے والے رہنما خطوط کے مطابق متبادل گھروں کی پیش کش کی گئی۔ جو پارلیمنٹ کے رکن ہیں۔
اخبارات میں شائع یہ خبر کہ ڈائریکٹوریٹ آف اسٹیٹس کی رول بک کے مطابق ٹائپ – VIII کے بنگلے راجیہ سبھا کے موجودہ ممبر پارلیمنٹ کو الاٹ کیے جا سکتے ہیں صحیح نہیں ہے۔ ڈائریکٹوریٹ آف اسٹیٹس کے رہنما خطوط کے مطابق 24.10.1985 کو کابینہ کمیٹی کی منظوری کے بعد جاری کیے گئے تھے۔ ان رہنما خطوط میں کہا گیا ہے کہ مستقبل میں ٹائپ – VIII کا بنگلہ کسی بھی ممبر پارلیمنٹ کو سرکاری ایکوموڈیشن سے متعلق کابینہ کمیٹی کی منظوری کے بغیر الاٹ نہیں کیا جاسکتا۔ مزید یہ کہ سابقہ گورنر ، سابقہ وزرائے اعلیٰ اور مرکز کے سابقہ کابینہ وزیروں ، لوک سبھا کے سابقہ اسپیکراور سپریم کورٹ کے سابقہ ججوں کو ساتویں زمرے کے مکانات دستیابی کی بنیاد پر فراہم کیے جا سکتے ہیں۔
اخبارات میں شائع ان خبروں سے ایسا نتیجہ نکلتا ہے کہ کچھ سابقہ وزیر اپنے مخصوص مکانات اپنے پاس ہی رکھنا چاہتے ہیں، جو ایک بدنیتی پر مبنی بات ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7972
(Visitor Counter : 90
صحت اور خاندانی بہبود کی وزارت
بھارت میں کل صحت یابیوں نے 50 لاکھ کے سنگ میل کو پار کیا
آخری 10 لاکھ صحت یابیاں صرف 11 دنوں کے اندر
صحت یابی کے معاملے ایکٹیو معاملے سے 5 گنا زیادہ ہے
بھارت میں صحت یابیوں کی کل تعداد نے آج 50 لاکھ کے سنگ میل کو پار کرلیا۔
ایک دن میں کووڈ کے مریضوں کی صحت یابی کی اس اعلی تعداد کے ساتھ بھارت میں روزانہ صحت یابی کی اعلی سطح لگاتار بنی ہوئی ہے۔ ملک کے اندر پچھلے چوبیس گھنٹوں کے دوران 74893 مریض صحت یاب ہوئے ہیں۔
بھارت ماضی قریب میں ہر دن صحت یاب ہونے والوں کی 90 ہزار سے زیادہ کی اعلی سطح کا گواہ بنا ہے۔
صحت یابی کے معاملے ایکٹیو معاملوں سے 5 گنا زیادہ ہے۔
صحت یابی میں ہونے والی لگاتار تیزی سے گزشتہ ایک ماہ میں صحت یابی کے معاملوں میں تقریباً 100 فیصد اضافہ ہوا ہے۔
قومی سطح پر صحت یابی کی شرح میں 82.58 فیصد اضافہ ہوا ہے۔
15 ریاستوں/ مرکز کے زیر انتظام علاقوں میں صحت یابی کی شرح قومی اوسط سے زیادہ ہے۔
صحت یابی کے 73 فیصد معاملے 10 ریاستوں میں درج کئے جارہے ہیں جن کے نام ہیں: مہاراشٹر، کرناٹک، آندھرا پردیش، اترپردیش، تامل ناڈو، دہلی، کیرالہ، اوڈیشہ، مغربی بنگال اور پنجاب۔
اس فہرست میں مہاراشٹر سب سے اوپر ہے جہاں پر نئے صحت یاب ہونے والے مریضوں کی تعداد 13 ہزار سے زیادہ ہے۔
جون 2020 میں کل ایک لاکھ میں سے صحت یاب ہونے والوں کی رفتار دھیمی تھی پچھلی دس لاکھ صحت یابیاں صرف 11 دنوں کے اندر درج کی گئی ہیں۔
یہ تاریخی حصولیابی مرکزی اور ریاستی حکومتوں کی مشترکہ کوششوں سے حاصل ہوئی ہیں۔طبی بنیادی ڈھانچوں کی بہتری، اسٹینڈرڈ ٹریٹمنٹ پروٹوکول کے نفاذ اور ڈاکٹروں، پیرا میڈیکل اور صف اول کے کارکنوں کی لگاتار کوششوں اور محنتوں سے ‘مکمل حکومت’ کے نقطہ نظر کے تحت ہدف کو حاصل کرنے میں کامیابی ملی ہے۔
مکمل صحت یابی کے 78 فیصد معاملے 10 ریاستوں/ مرکز کے زیر انتظام علاقوں میں درج کئے گئے ہیں۔
مکمل صحت یابی کے سب سے زیادہ معاملے مہاراشٹر سے ہیں۔ اس کے بعد آندھرا پردیش اور تامل ناڈو کا نمبر ہے۔
ملک میں گزشتہ چوبیس گھنٹوں کے دوران نئے تصدیق شدہ82170 معاملے درج کئے گئے ہیں۔
ان میں سے 79 فیصد نئے معاملے 10 ریاستوں سے ہیں ۔ نئے معاملوں میں سب سے زیادہ مہاراشٹر سے ہیں جو کہ 18 ہزار ہے۔کرناٹک میں 9 ہزار سے زیادہ نئے معاملے درج کئے گئے ہیں۔
گزشتہ چوبیس گھنٹے کے دوران1039 اموات درج کی گئی ہیں۔
84 فیصد نئی اموات 10 ریاستوں اور مرکز کے زیر انتظام علاقوں میں درج کی گئی ہیں۔کل درج کی گئی 36 فیصد اموات یعنی 380 لوگوں کی موت مہاراشٹر میں ہوئی ہے۔اس کے بعد تامل ناڈو میں 80 اور کرناٹک میں 73 اموات درج کی گئی ہیں۔
عوام سے درخواست کی جاتی ہے کہ وہ سماجی دوری بناتے ہوئے ہاتھ اور چہرے کی صفائی اور عوامی مقامات پر ماسک پہننے جیسی ہدایتوں پر سختی سے عمل کریں۔
ماحولیات، جنگلات اور موسمیاتی تبدیلی کی وزارت
پلاسٹک کا متبادل
ماحولیات، جنگلات و موسمیاتی تبدیلی کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں یہ معلومات دی کہ تمام 36ریاستوں؍مرکز کے زیر انتظام ریاستوں نے سنگل یوز پلاسٹک کے خاتمے اور پی ڈبلیو ایم آر2016 کے مؤثر نفاذ کے لئے چیف سیکریٹری؍ایڈمنسٹریٹرکی صدارت میں خصوصی ورک فورس قائم کیا ہے۔ اس سلسلے میں وزارت کے ذریعے قومی سطح پر ایک ورک فورس بھی تشکیل دیا گیا ہے۔ریاست ؍مرکز کے زیر انتظام ریاستوں کی سرکار وں اور متعلقہ وزارتوں؍محکموں سے بھی ایک وسیع ورک فورس تیار کرنے اور اسے بہتر طور سے لاگو کرنے کی درخواست کی گئی ہے۔ حکومت ہند پلاسٹک کچرا نظم سمیت ٹھوس کچرا کے انتظام کے لئے سوچھ بھارت مشن کے تحت ریاستوں؍مرکز کے زیر انتظام خطوں کو اضافی مرکزی امداد فراہم کرتی ہے۔سوچھ بھارت مشن اربن 2.0میں سنگل یوز پلاسٹک کو ختم کرنے پر خصوصی توجہ دی گئی ہے۔
بہت چھوٹی اور متوسط صنعتوں کی وزارت کے پاس ایم ایس ایم ای اِکائیوں کو مدد کرنے فراہم کرنے منصوبے ہیں، جس میں ایسی اِکائیوں کی حوصلہ افزائی کرنا شامل ہے، جو پہلے متبادل ؍دیگر مصنوعات پر سوئچ کرنے کے لئے ممنوعہ سنگل یوز پلاسٹک اشیاء کی تعمیر میں شامل تھیں۔ یہ منصوبے اسکیم کے اصول وضوابط کے مطابق ٹیکنالوجی کی جدید کاری ؍بیداری پیدا کرنے ، کاروباری مدد ؍ڈھانچہ پر مبنی مدد کے سلسلے میں امداد فراہم کرتی ہے۔
ماحولیات، جنگلات اور موسمیاتی تبدیلی کی وزارت نے 16فروری 2022ء کو پلاسٹک کچرا نظم ترمیمی قانون 2022 کے تحت پلاسٹک پیکیجنگ کے لئے توسیعی پروڈیوزر ذمہ داری پر اُصول و ضوابط کو بھی نوٹیفائی کیا ہے۔ ان اُصول و ضوابط کے مطابق ہاتھ سے بنی پیکیجنگ اور کیری بیگ پلاسٹک توسیعی پروڈیوزر ذمہ داری کے تحت آتے ہیں۔مینوفیکچررز ، درآمدکارو ں اور برانڈ مالکوں کی ذمہ داری ہے کہ کمپوسٹیبل پلاسٹک سے بنے پیکیجنگ اور کیری بیگ کو توسیعی پروڈیوزر ذمہ داری کے تحت صنعتی کھاد اِکائیوں میں لے جایا جائے۔
پارلیمانی امور کی وزارت
پارلیمانی امور کی وزارت کی یوم آئین کے موقع پر تقریبات
‘‘بنیادی اصولوں اور آئین کی اقدار –قانون ساز ، عدلیہ اور ایگزیکٹیو کے مابین ایک تذاکرہ’’ پرایک ویبنار کا انعقاد
پارلیمانی امور کی مرکزی وزارت نے،ہندوستان کے آئین کو اختیار کرنے کومنانے کے لئے آج یوم آئین کے موقع پر تقریبات کا انعقاد کیا۔
اس موقع پرصدر جمہوریہ ہند کی قیادت کے تحت وزارت کے افسران اور حکام کے ذریعے ہندوستانی آئین کے سرنامہ کو پڑھا گیا۔ سرنامہ کو پڑھنے کے بعد بنیادی فرائض اور سووچھتا سے متعلق ذاتی عہدبھی کیا گیا۔
‘‘بنیادی اصولوں اور آئین کی اقدار –قانون ساز ، عدلیہ اور ایگزیکٹیو کے مابین ایک تذاکرہ’’ پر ایک ویبنار کا بھی انعقاد کیا گیا، جس میں سب حصہ لے سکتے تھے۔پارلیمانی امو رکی وزارت کے افسران اور حکام کے علاوہ ارضی سائنسز کی وزارت کے حکام اور افسران نے بھی اس ویبنار میں شرکت کی۔ پارلیمانی امور کی وزارت کے جوائنٹ سیکریٹری ڈاکٹر ستیہ پرکاش اس موقع پر مقرر تھے۔
انہوں نے آئین کے سرنامہ میں شامل مختلف اصولوں کی اہمیت کے بارے میں شراکت داروں کو معلومات فراہم کیں اور یہ اجاگر کیا کہ ہمارے جمہوری نظام میں آئینی اقدار کی کیا اہمیت ہے۔انہوں نے ہندوستانی ثقافت کے تین عناصر کے کردار پر بھی شرکاء کو معلومات فراہم کیں۔
نیتی آیوگ
اٹل انوویشن مشن اور اسکو نیوز نے نچلی سطح کی اختراعات کے بارے میں بیداری پیدا کرنے کے مقصد سے شراکت داری کی
نئی دہلی، 07 ستمبر ، 2020 / نچلی سطح پر اختراعات کی ، جذبہ پیدا کرنے والے قصوں کو دوسروں تک پہنچانے کے مقصد سے نیتی آیوگ کا اٹل انوویشن مشن اسکو نیوز کے ساتھ اشتراک کر رہا ہے جو بھارت میں تعلیم سے متعلق سب سے بڑے میڈیا ہاؤسز میں سے ایک ہے۔
اس اشتراک کے ذریعے نہ صرف تعلیم کے شعبے کے متعلقہ فریقوں میں اے آئی ایم اور اٹل ٹکنکرنگ لیبز کے مختلف اقدامات کے بارے میں مزید بیداری پیدا کی جائے گی بلکہ اسکولوں اساتذہ اور اتالیق کو معیاری منظر نامے ، مواد اور دنیا بھر کے بہترین طور طریقوں سے واقف کرایا جائے گا۔
اسکو نیوز اپنے نیٹ ورک کے ذریعے اے آئی ایم کے مختلف موقعوں یا مقابلوں کو مدد دے گی۔ اس کے علاوہ پوری دنیا کی ، جذبہ پیدا کرنے والی کہانیوں کو دستاویزی شکل دینے اور دوسروں تک پہنچانے کے مقصد سے اے آئی ایم اور اسکو نیوز اے ٹی ایل سے متعلق مواد ، جذبہ پیدا کرنے والی نچلی سطح پر کہانیوں اور اختراعات ، تعلیمی ٹکنالوج سے متعلق خبروں اور مختلف اسٹارٹ اپ کی کہانیوں اور اے آئی ایم کی مددیافتہ تنظیموں کا تحفظ کریں گی اور ان کی اشاعت کریں گی۔ یہ اشاعت ماہانہ بنیاد پر کی جائے گی۔ اسکو نیوز اے ٹی ایل میراتھن کی سرکاردہ اختراعات کو شہرت دینے کے لیے خصوصی اشاعت بھی کرے گی۔
ہمارا یقین ہے کہ بھارت میں ہی پرووردہ اداروں، تنظیموں اور کمپنیوں کے ساتھ کس بھی طرح کا اشتراک ، جس کا مقصد سرکاری پرائیویٹ شراکت داری کرنا ہو اور جذبے کے ایک اعلیٰ کار کے طور پر جواں سال طلبا کے ایجاد کے جذبے کو حوصلہ دینے کے لیے فورم فراہم کرنے کے مقصد سے اس طرح کا اشتراک ضروری ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5162
(Visitor Counter : 154
کوئلے کی وزارت
وزارت کوئلہ نے سووچھتا ہی سیوا مہم کی تیاریوں کا جائزہ لیا
کول پی ایس یوزپر زور دیا کہ وہ مہم کی کامیابی کو یقینی بنائیں
کوئلہ کمپنیوں نے صفائی مہم کے لیے 100 سے زیادہ مقامات کی شناخت کی
سووچھتا ہی سیوا کے ایک حصے کے طور پر، کوئلہ کی وزارت یکم اکتوبر 2023 کو مہاتما گاندھی کی یوم پیدائش کے موقع پر 2 اکتوبر 2023 کو انہیں خراج عقیدت پیش کرنے کے لیے ایک اہم صفائی مہم شروع کرنے والی ہے۔
تیاری کے مرحلے کے دوران، وزارت نے کول پی ایس یوز کے افسران کی فعال شرکت کے ساتھ ایک ورچوئل میٹنگ بلائی تھی۔ اس میٹنگ کے دوران تبادلہ خیال سووچھتا ایکشن پلان، بہترین طریقوں کے تبادلے اور اب تک مکمل کیے گئے زمینی کام کا جامع جائزہ پر مرکوز رہا۔ اس کا مقصد یکم اکتوبر 2023 سے نفاذ کے مرحلے کی تیاری کرنا ہے۔
مزید برآں، سوچھتا ہی سیوا مہم 2023 کے تحت صفائی کی سرگرمیوں کا خاکہ پیش کرنے والی تفصیلی ہدایات تمام کول پی ایس یوز کو بھیج دی گئی ہیں۔ عوامی بیداری کو مزید بڑھانے اور زیادہ سے زیادہ شرکت کے لیے، وزارت نے ایک بیداری پروگرام شروع کیا ہے اور ایک انسانی زنجیر کا اہتمام کیا ہے۔
یکم اکتوبر کو صبح 10:00 بجے ایک اہم تقریب منعقد ہونے والی ہے، جہاں کوئلہ کی وزارت رضاکاروں سے مہم میں ایک گھنٹہ 'شرمدان' کا تعاون پیش کرنے کی اپیل کرتی ہے۔ صفائی کے لیے سب سے زیادہ توجہ کچرے سے ممکنہ طور پر متاثر ہونے والے مقامات جیسے ریل کی پٹریوں، سڑکوں کے کنارے، تالابوں، پلوں کے نیچے کچی آبادیوں، بازاروں، مذہبی اور سیاحتی مقامات پر دی جائے گی۔ بنیادی مقصد اپنے اردگرد کی صفائی کو بظاہر بہتر بنانا ہے۔ تیاری کے مرحلے کے دوران ملک گیر کوششوں کے لیے جوش و خروش قابل ذکر رہا ہے، جس میں ملک بھر کے افراد کی فعال شرکت دیکھی گئی۔
'سووچھتا ہی سیوا' مہم کے تحت تمام کوئلہ پی ایس یوز اور ان کے متعلقہ دفاتر کے ذریعے 100 سے زیادہ مقامات کی نشاندہی کی گئی ہے، جہاں یکم اکتوبر کو صفائی کی سرگرمیاں انجام دی جائیں گی۔ یہ وسیع ملک گیر کوشش وزارت کوئلہ کے ساتھ مؤثر نفاذ کو یقینی بنانے کے لیے مسلسل نگرانی کو برقرار رکھتے ہوئے، کوئلہ پیدا کرنے والی سات ریاستوں کا احاطہ کرے گی۔
کوئلہ کی وزارت شہریوں کی حوصلہ افزائی کرتی ہے کہ وہ سووچھتا ہی سیوا مہم میں بڑھ چڑھ کر حصہ لیں، اور اس طرح صاف ستھرے ماحول کے لیے ہمارے اجتماعی عزائم کا مظاہرہ کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-10112
(Visitor Counter : 23
شہری ہوابازی کی وزارت
اڑان 4.0 کے پہلے مرحلے کے تحت، آسام میں، 24 روٹس کی شناخت کی گئی
نئی دہلی، 10: فروری 2021: اڑان اسکیم کے واضح اہم خصوصیات درج ذیل دی گئی ہیں:
1- مطالبے پر مبنی
2- قابل برداشت کرایہ ۔
3- منتخب ائیر لائن آپریٹروں کو وائبلیٹی گیپ فنڈنگ
4- منتخب ائیر لائن آپریٹرز کے ذریعہ اڑان پروازوں کی کم سے کم کارکردگی کی سطح
5- اڑان روٹس پر کارروائی کی خصوصیت
6- ترجیحی علاقوں پر توجہ ، جیسے کہ شمال مشرقی خطہ ، پہاڑی ریاستیں اور جزائر ۔
اسکیم کے تحت اڑان پروازوں کی کارروائیوں کے لئے منتخب ایئر لائن آپریٹروں  کو وائبلیٹی گیپ فنڈنگ فراہم کی جاتی ہے۔نافذ کرانے والی ایجنسی یعنی ہندوستان کی ائیر پورٹس اتھارٹی نے ابھی تک آسام میں اڑان پروازوں کی کارروائی کے لئے ایس اے او ز کو 7960680 روپے فراہم کئے ہیں۔
نافذ کرانے والی ایجنسی یعنی ہندوستان کی ائیر پورٹس اتھارٹی نے آسام میں اڑان پروازوں کی کارروائی کے لئے مندرجہ ذیل اڑان ائیر پورٹس /ہیلی پورٹس /آبی ایروڈرومس کی شناخت کی ہے۔
ہوائی اڈے :
1۔ جورہاٹ
2۔ لیلا باری
3۔ تیج پور
4۔ رُپسی
ہیلی پورٹس :
1۔ ناگاؤں
2۔ مِیسا
3۔ گلیکی
آبی ایروڈروم :
1۔ گواہاٹی ریور فرنٹ
2۔ امرنگسو ریسرویئر
نافذ کرانے والی ایجنسی یعنی ہندوستان کی ائیر پورٹس اتھارٹی نے اڑان 4.0 کے پہلے مرحلے کے تحت آسام میں 24روٹس کی شناخت کی ہے۔اڑان کے تحت منتخب ائیر لائن آپریٹرز  کو آر سی ایس روٹ پر آر سی ایس پروازی کارروائیوں کو، لیٹر آف ایوارڈ کے اجرا سے 6 ماہ کی مدت کے اندر اندر یا ہوائی اڈے کی تیاری سے دو ماہ کے اندر اندر ، جو بھی بعد میں ہو ، جب تک کہ نافذ کرانے والی ایجنسی کے ذریعہ کسی توسیع کی منظوری نہ دی جائے ،شروع کرنا ہوگا۔
یہ اطلاع آج لوک سبھا میں شہری ہوابازی کے وزیر مملکت  جناب ہردیپ سنگھ پوری نے ایک تحریری جواب میں فراہم کی ۔
بھارتی چناؤ کمیشن
ای سی آئی نے آر پی ایکٹ 1950 کی دفعہ 8 اے کے مطابق ریاست آسام میں اسمبلی اور پارلیمانی حلقوں کی حد بندی کا آغاز کیا
ریاست میں اسمبلی اور پارلیمانی حلقوں کو دوبارہ ترتیب دینے کے کے لیے 2001 کی مردم شماری کے اعداد و شمار کو استعمال کیا جائے گا
ریاست میں نئی انتظامی اکائیوں کی تشکیل پر پابندی یکم جنوری 2023سے نافذالعمل
قانون و انصاف کی وزارت، حکومت ہند سے موصول ہونے والی درخواست کی تعمیل کرتے ہوئے ہندوستان کے انتخابی کمیشن نے ریاست آسام میں عوامی نمائندگی ایکٹ 1950 کی دفعہ 8اے کے مطابق اسمبلی اور پارلیمانی حلقوں کی حد بندی کا عمل شروع کرنے کا فیصلہ کیا ہے۔
چیف انتخابی کمشنر جناب راجیو کمار اور انتخابی کمشنروں جناب انوپ چندر پانڈے اور جناب ارون گوئل کی قیادت میں کمیشن نے آسام کے چیف انتخابی افسر کو ہدایت دی ہے کہ وہ یہ معاملہ ریاستی حکومت کے ساتھ اٹھائیں تاکہ ریاست میں حد بندی کا عمل مکمل ہونے تک یکم جنوری 2023 سے نئی انتظامی اکائیوں کی تشکیل پر مکمل پابندی عائد کی جاسکے ۔ جیسا کہ آئین کے آرٹیکل 170 کے تحت اختیاردیاگیا ہے، مردم شماری کے اعداد و شمار  کو ریاست میں پارلیمانی اور اسمبلی حلقوں کی ازسرنوترتیب کے مقصد کے لیے استعمال کیا جائے گا۔ درج فہرست ذاتوں اور درج فہرست قبائل کے لیے سیٹوں کا ریزرویشن آئین ہند کی دفعات 330 اور 332 کے مطابق فراہم کیا جائے گا۔
کمیشن انتخابی حلقوں کی حد بندی کے مقصد کے لیے اپنے رہنما خطوط اور طریقہ کار کووٖضع کریگا اوراسے حتمی شکل دے گا۔ حد بندی کے عمل کے دوران، کمیشن فزیکل خصوصیات، انتظامی اکائیوں کی موجودہ حدود، مواصلات کی سہولت، عوامی سہولت اور جہاں تک ممکن ہو، حلقوں کو جغرافیائی طور پر کمپیکٹ ایریا کے طور پر رکھا جائے گا۔
کمیشن کے ذریعہ ریاست آسام میں حلقوں کی حدبندی کی تجویز کے مسودے کو حتمی شکل دینے کے بعد، اسے مرکزی اور ریاستی گزٹس میں عام لوگوں سے تجاویز/اعتراضات طلب کرنے کے لیے شائع کیا جائے گا۔ اس سلسلے میں، ریاست کے دو مقامی اخبارات میں ایک نوٹس بھی شائع کیا جائے گا جس میں ریاست میں منعقد ہونے والی عوامی نشستوں کی تاریخ اور مقام کی وضاحت کی جائے گی۔
وزارت قانون وانصاف نے) letter No.H-11019/06/2022-Leg.II (مورخہ 15نومبر2022کے ذریعے ہندوستان کے انتخابی کمیشن سے ریاست آسام میں پارلیمانی اور اسمبلی حلقوں کی حد بندی کرنے کی درخواست کی ہے۔ حد بندی ایکٹ، 1972 کے ضابطوں کے تحت، ریاست آسام میں حلقوں کی آخری حد بندی مردم شماری کے اعداد و شمار، 1971 کی بنیاد پر اس وقت کی حد بندی کمیشن نے 1976 میں کی تھی۔